
ΝΟΜΟΣ ΥΓΤ ΑΡΙΘ. 2236 
Εθνική Σχολή Δικαστών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Ίδρυση - Πόροι - Διαχείριση - Διοίκηση 

Ι α. Ιδρύεται νομικό πρόσωπο δημοσίου δικαίου με 
την επωνυμία Εθνική Σχολή Δικαστών" (Ε.Σ.ΔΙ.). Η 
Σχολή έχει διοικητική και οικονομική αυτοτέλεια και 
εποπτεύεται από τον Υπουργό Δικαιοσύνης. 

β. Σκοπός της Εθνικής Σχολής Δικαστών είναι η 
επιλογή, η εκπαίδευση και η κατάρτιση των προοριζο- 
μένων να διοριστούν σε θέσεις δόκιμων δικαστικών 
λειτουργών του Συμβουλίου της Επικράτειας, του Ελεγ¬ 
κτικού Συνεδρίου, των πολιτικών και ποινικών δικαστη¬ 
ρίων και των τακτικών διοικητικών δικαστηρίων, καθώς 
και η διαρκής επιμόρφωση των υπηρετούντων δικαστικών 
λειτουργών. 

γ. Εδρα της Σχολής είναι η Θεσσαλονίκη. Με απόφαση 
του Υπουργού Δικαιοσύνης που δημοσιεύεται στην Ε¬ 
φημερίδα της Κυβερνήσεως, μπορεί να οριστεί προσω¬ 
ρινά, και εωσότου υπάρξει η αναγκαία υλικοτεχνική 
υποδομή για τη στέγαση και την εύρυθμη λειτουργία 
της Σχολής στη Θεσσαλονίκη, ως έδρα της Σχολής η 
Εκάλη Αττικής, προκειμένου να εξασφαλισθεί η άμεση 
λειτουργία της από το ακαδημαϊκό έτος 1994-1995. 

Επιτροπή που συγκροτείται με απόφαση του Υπουργού 
Δικαιοσύνης και αποτελείται από το γενικό διευθυντή 
της Σχολής ως πρόεδρο και έναν (1) καθηγητή του 
Νομικού Τμήματος του Αριστοτελείου Πανεπιστημίου 
Θεσσαλονίκης, έναν (1) καθηγητή της Πολυτεχνικής 
Σχολής Θεσσαλονίκης, τον προϊστάμενο των Τεχνικών 
Υπηρεσιών του Υπουργείου Δικαιοσύνης και τον προϊ¬ 
στάμενο της Διεύθυνσης Τεχνικ,ών Υπηρεσιών της Νο¬ 
μαρχίας Θεσσαλονίκης ως μέλη, επιβλέπει και συντονίζει 
τις εργασίες για την εξασφάλιση της αναγκαίας υλικο- 
τεχνικής υποδομής για τη στέγαση και την εύρυθμη 
λειτουργία της Σχολής στη Θεσσαλονίκη. 

Το Τμήμα της Σχολής που είναι αρμόδιο για την 
επιμόρφωση των δικαστικών λειτουργών, θα λειτουρ¬ 
γήσει στη Θράκη. Με απόφαση του Υπουργού Δικαιο¬ 
σύνης ορίζεται η πόλη στην οποία θα λειτουργήσει το 
Τμήμα αυτό. 


δ. Στα πλαίσια του σκοπού της η Σχολή μπορεί να 
συμβάλλεται με εκπαιδευτικά ιδρύματα και άλλους φορείς 
εκπαίδευσης ή επαγγελματικής κατάρτισης του δημόσιου 
ή ιδιωτικού τομέα της ημεδαπής ή της αλλοδαπής ή 
με πρόσωπα αναγνωρισμένου επιστημονικού κύρους, να 
διοργανώνει συνέδρια, σεμινάρια, διαλέξεις και ημερίδες, 
να διενεργεί μελέτες και έρευνες και να πραγματοποιεί 
σχετικές εκδόσεις. Μπορεί, επίσης, για τα θέματα της 
πρακτικής άσκησης των εκπαιδευομένων, να συμβάλ¬ 
λεται με τις υπηρεσίες και τα νομικά πρόσωπα που 
αναφέρονται στην υποπαράγραφο β’ της παραγράφου 
1 του άρθρου 3 του νόμου αυτού. 

ε. Με απόφαση του Υπουργού Δικαιοσύνης, που 
δημοσιεύεται στην Εφημερίδα της Κυβερνήσεως, μπορεί 
να ορίζεται ότι τμήμα της Σχολής λειτουργεί ή ορισμένες 
δραστηριότητές της ασκούνται εκτός της έδρας της. 
Με όμοια απόφαση ορίζεται το σήμα και η σφραγίδα 
της Σχολής. 

2.α. Η Εθνική Σχολή Δικαστών έχει τακτικούς και 
έκτακτους πόρους. 

β. Τακτικοί πόροι είναι: 

α.α. ετήσια κρατική επιχορήγηση από τον τακτικό 
προϋπολογισμό του Υπουργείου Δικαιοσύνης, στον ο¬ 
ποίο εγγράφεται με ιδιαίτερο κωδικό αριθμό με τίτλο 
Επιχορήγηση Εθνικής Σχολής Δικαστών", 

β.β. ετήσια επιχορήγηση από τον προϋπολογισμό 
δημόσιων επενδύσεων και 

γ.γ. πρόσοδοι από την περιουσία της και έσοδα από 
τη διάθεση δημοσιευμάτων και την παροχή υπηρεσιών 
σε τρίτους έναντι αμοιβής. 

γ. Έκτακτοι πόροι είναι: επιχορηγήσεις, δωρεές, κλη¬ 
ρονομιές, κληροδοσίες και κάθε είδους εισφορές νο¬ 
μικών ή φυσικών προσώπων, ημεδαπών ή αλλοδαπών. 

δ. Η οικονομική διαχείριση γίνεται με τον τρόπο και 
τα όργανα που καθορίζει ειδικός κανονισμός, ο οποίος 
καταρτίζεται από το γενικό διευθυντή της Σχολής, 
εγκρίνεται από τον Υπουργό Δικαιοσύνης και δημο¬ 
σιεύεται στην Εφημερίδα της Κυβερνήσεως. Η οικονο¬ 
μική διαχείριση υπάγεται στον προληπτικό έλεγχο του 
Ελεγκτικού Συνεδρίου. 

ε. Ο ετήσιος ισολογισμός της Σχολής συντάσσεται 
με τη λήξη του λογιστικού έτους και συνοδεύεται από 
λεπτομερή έκθεση του γενικού διευθυντή της Σχολής 
για τη διαχείριση και την οικονομική απόδοσή της κατά 

το λογιστικό έτος, καθώς και για τις προβλέψεις του 
για το μέλλον. 

στ. Τα τυχόν πλεονάσματα του ετήσιου απολογισμού 
της Σχολής μεταφέρονται στην οικονομική χρήση του 
επόμενου έτους. 

3. Όργανα διοίκησης της Εθνικής Σχολής Δικαστών 
είναι το διοικητικό συμβούλιο (Δ.Σ.) και ο γενικός διευ¬ 
θυντής. 

4. α. Το διοικητικό συμβούλιο συγκροτείται με απόφασή 
του Υπουργού Δικαιοσύνης από: αα) τους Προέδρους 
του Συμβουλίου της Επικράτειας, του Αρείου Πάγου και 
του Ελεγκτικού Συνεδρίου, ββ) έναν (1) σύμβουλο Ε¬ 
πικράτειας, έναν (1) αρεοπαγίτη ή αντεισαγγελέα του 
Αρείου Πάγου κατ έναν (1) σύμβουλο του Ελεγκτικού 
Συνεδρίου, που ορίζονται με τους αναπληρωτές τους 
σύμφωνα με την παράγραφο 3 του άρθρου 41 του 
Κώδικα Οργανισμού Δικαστηρίων και Κατάσταση Δικα¬ 
στικών Λειτουργών, γγ) τους προέδρους των συμβου¬ 
λίων που διευθύνουν τα πολιτικά και διοικητικά Εφετεία 
Αθηνών, καθώς και τα πολιτικά και διοικητικά Πρωτο¬ 
δικεία Αθηνών, Θεσσαλονίκης και Πειραιά, δδ) τους 
προέδρους των εξής ενώσεων δικαστικών λειτουργών: 
Ενωσης Δικαστικών Λειτουργών του Συμβουλίου της 
Επικράτειας, Ένωσης Δικαστών και Εισαγγελέων. Έ¬ 
νωσης Δικαστικών Λειτουργών του Ελεγκτικού Συνε¬ 
δρίου, Ένωσης Διοικητικών Δικαστών και Ένωσης Ει¬ 
σαγγελέων, εε) τον Πρόεδρο του Δικηγορικού Συλλόγου 
Αθηνών, στστ) ένα (1) μέλος Διδακτικού και Ερευνητικού 
Προσωπικού (ΔΈ.Π.) νομικού τμήματος ανώτατου εκ¬ 
παιδευτικού ιδρύματος της ημεδαπής, που ορίζεται με 
τον αναπληρωτή του από τη γενική συνέλευση του 
οικείου τμήματος του ΑΈ.1. στο οποίο ανήκει, ζζ) έναν 
(1) γενικό διευθυντή του Υπουργείου Δικαιοσύνης, που 
ορίζεται με τον αναπληρωτή του από τον Υπουργό 
Δικαιοσύνης και ηη) δύο (2) εκπροσώπους των σπου¬ 
δαστών της Σχολής, που εκλέγονται με τους αναπλη¬ 
ρωτές τους από τους σπουδαστές σε γενική συνέλευση 
μέσα σε ένα (1) μήνα απο την έναρξη κάθε δικαστικού 
έτους. Στις συνεδριάσεις του Δ.Σ. μετέχουν ως ειση- 
γητές, χωρίς δικαίωμα ψήφου, ο γενικός διευθυντής και 
ο διευθυντής σπουδών της Σχολής. 

β. Στο Δ.Σ. της Σχολής προεδρεύει ο αρχαιότερος 
από τους Προέδρους του Συμβουλίου της Επικράτειας 
ή του Αρείου Πάγου. 

γ. Τα μέλη του Δ.Σ. των περιπτώσεων ββ', στστ και 
ζζ' ορίζονται με θητεία τεσσάρων (4) ετών που μπορεί 
να ανανεώνεται. 

δ. Το Δ.Σ. συγκροτείται νομίμως, έστω και αν δεν 
έχουν εκλεγεί οι εκπρόσωποι των σπουδαστών. 

ε. Το Δ.Σ., ύστερα από εισήγηση του γενικού διευ¬ 
θυντή, ορίζει υπαλλήλους της Σχολής ως γραμματέα 
του και αναπληρωτή του. 

5,α. Το Δ.Σ. χαράσσει τις γενικές κατευθύνσεις των 
δραστηριοτήτων της Σχολής και εγκρίνει τον ετήσιο 
προϋπολογισμό, απολογισμό και ισολογισμό της. 

β. Στο τέλος κάθε ημερολογιακού έτους το Δ.Σ. 
υποβάλλει στον Υπουργό Δικαιοσύνης αναλυτική έκθεση 
για τις δραστηριότητες και τις προοπτικές της Σχολής. 

Η έκθεση κατατίθεται από τον Υπουργό Δικαιοσύνης 
στη Βουλή. 

γ. Το διοικητικό συμβούλιο συνεδριάζει, ύστερα από 
πρόσκληση του προέδρου του, τουλάχιστον δύο φορές 
το έτος Ο πρόεδρος συγκαλεί υποχρεωτικά το συμ¬ 
βούλιο, όταν το ζητήσει η πλειοψηφία των μελών του 
ή ο Υπουργός Δικαιοσύνης. 


6.α. Γ ενικός διευθυντής της Εθνικής Σχολής Δικαστών 
τοποθετείται με πράξη του Υπουργικού Συμβουλίου, 
ύστερα από πρόταξη, του Υπουργού Δικαιοσύνης, δι¬ 
καστικός λειτουργός τουλάχιστον ανώτερου βαθμού. 
Για την τοποθέτηση αυτή απαιτείται προηγούμενη α¬ 
πόφαση του οικείου ανώτατου δικαστικού συμβουλίου 
κατά τις κείμενες διατάξεις. 

β. Ο γενικός διευθυντής έχει αποκλειστική απασχό¬ 
ληση και ορίζεται με θητεία διάρκειας τεσσάρων (4) 
ετών, που μπορεί να ανανεώνεται. 

γ. Ο γενικός διευθυντής, αν δεν υπάρχει, απουσιάζει 
ή κωλύεται, αναπληρώνετάι από το διευθυντή σπουδών. 

7 α. Ο γενικός διευθυντής είναι αρμόδιος για όλα τα 
θέματα που αφορούν τη διοίκηση, τη διαχείριση και το 
εκπαιδευτικό έργο της Σχολής, εκτός από εκείνα για 
τα οποία η αρμοδιότητα αυτή έχει ανατεθεί σε άλλο 
όργανο. Εκπροσωπεί τη Σχολή δικαστικώς και εξωδίκως. 

β. Ο γενικός διευθυντής: αα) προίσταται του διοικη¬ 
τικού προσωπικού της Σχολής, το οποίο τοποθετεί και 
κατανέμει ανάλογα με τις ανάγκες, ββ) εισηγείται στο 
Δ.Σ. την έγκριση του προϋπολογισμού, απολογισμού 
και ισολογισμού της Σχολής και γγ) μεριμνά για την 
εκτέλεση των αποφάσεων του Δ.Σ. της Σχολής. 

γ. Ο γενικός διευθυντής με απόφασή του μπορεί να 
εξουσιοδοτεί άλλα όργανα της Σχολής να ασκούν συ¬ 
γκεκριμένες αρμοδιότητές του ή να υπογράφουν με 
εντολή του κάθε είδους πράξεις, έγγραφα, εντάλματα, 
συμβάσεις ή αποφάσεις που ανήκουν στην αρμοδιότητά 
του. Η απόφαση αυτή καταχωρίζεται σε ειδικό βιβλίο 
προσιτό στο κοινό, που τηρείται στη γραμματεία της 
Σχολής και αναρτάται επί εικοσαήμερο στον πίνακα 
ανακοινώσεων της Σχολής. 

8 α. Ο διευθυντής σπουδών, υπό την εποπτεία του 
γενικού διευθυντή, έχει τη γενική φροντίδα για την 
παρεχόμενη, στα πλαίσια της Σχολής, θεωρητική και 
πρακτική εκπαίδευση, μεριμνά για την εκτέλεση του 
προγράμματος σπουδών και συντονίζει τις εκπαιδευτικές 
διαδικασίες. Ο διευθυντής σπουδών, αν δεν υπάρχει, 
απουσιάζει η κωλύεται, αναπληρώνεται από τον υπο¬ 
διευθυντή σπουδών. 

β. Το διευθυντή σπουδών επικουρεί ο υποδιευθυντής 
σπουδών. Οι αρμοδιότητες του υποδιευθυντή σπουδών 
καθορίζονται με απόφαση του γενικού διευθυντή, που 
καταχωρίζεται και αναρταται σύμφωνα με όσα ορίζονται 
στην υποπαράγραφο γ’ της παραγράφου 7 του άρθρου 
αυτού. Με όμοια απόφαση ρυθμίζονται τα θέματα της 
αναπλήρωσης του υποδιευθυντή σπουδών. 

γ. Ο διευθυντής και ο υποδιευθυντής σπουδών έχουν 
αποκλειστική απασχόληση και ορίζονται με απόφαση 
του Υπουργού Δικαιοσύνης με θητεία διάρκειας τεσσά¬ 
ρων (4) ετών, που μπορεί να ανανεώνεται. Στις θέσεις 
αυτές τοποθετούνται δικαστικοί λειτουργοί ή μέλη ΔΈ.Π. 
ανώτατων εκπαιδευτικών ιδρυμάτων της ημεδαπής ή 
της αλλοδαπής. Για την τοποθέτηση δικαστικών λει¬ 
τουργών απαιτείται προηγούμενη απόφαση του οικείου 
ανώτατου δικαστικού συμβουλίου κατά τις κείμενες δια¬ 
τάξεις. Για την τοποθέτηση μελών ΔΈ.Π. απαιτείται 
απόφαση της γενικής συνέλευσης του οικείου τμήματος 
του Α.Ε.Ι. στο οποίο ανήκουν. Κατά την πρώτη εφαρμογή 
του νόμου αυτού, ο υποδιευθυντής σπουδών ορίζεται 
με θητεία δύο (2) ετών, που μπορεί να ανανεώνεται. 

δ. Οι σύμβουλοι σπουδών είναι δύο (2) και παρακο¬ 
λουθούν, υπό την εποπτεία του διευθυντή ή του υπο¬ 
διευθυντή σπουδών, την πρακτική άσκηση των εκπαι- 

δευομένων. Με απόφαση του Υπουργού Δικαιοσύνης 
ανατίθενται καθήκοντα συμβούλου σπουδών σε δικα¬ 
στικούς λειτουργούς, κατά αποκλειστική απασχόληση ή 
με παράλληλη, : πλ^ρη ή μειωμένη άσκηση των καθηκό¬ 
ντων της κύριας θέσης τους. Η ανάθεση γίνεται για 
χρονικό διάστημα που δεν υπερβαίνει την τριετία και 
μπορεί να ανανεώνεται. Για την ανάθεση καθηκόντων 
συμβούλου σπουδών απαιτείται προηγούμενη απόφαση 
του οικείου ανώτατου δικαστικού συμβουλίου κατά τις 
κείμενες διατάξεις. 

ε. Με την έναρξη του δικαστικού έτους 1995-1996 
αναλαμβάνει τα καθήκοντά του ο πρώτος σύμβουλος 
σπουδών και με την έναρξη του δικαστικού έτους 
1996-1997 ο δεύτερος. 

9 α. Στη Σχολή λειτουργεί επιστημονικό συμβούλιο, 
το οποίο συγκροτείται με απόφαση του Υπουργού Δι¬ 
καιοσύνης και αποτελείται από: αα) έναν (1) σύμβουλο 
Επικράτειας, ββ) έναν (1) αρεοπαγίτη, γγ) έναν (1) 
σύμβουλο του Ελεγκτικού Συνεδρίου, δδ) έναν (1) πρόε¬ 
δρο εφετών των τακτικών διοικητικών δικαστηρίων, εε) 
έναν (1) εισαγγελέα εφετών. στστ) τέσσερα (4) μέλη 
Δ Ε.Π. ανώτατου εκπαιδευτικού ιδρύματος, από τα οποία 
το ένα τουλάχιστον πρέπει να ανήκει σε νομικό τμήμα, 
οριζόμενα από τη γενική συνέλευση του οικείου τμή¬ 
ματος του Α.Ε.Ι. στο οποίο ανήκουν, ζζ) έναν (1) δικη¬ 
γόρο παρ' Αρείω Πάγω, οριζόμενο από το διοικητικό 
συμβούλιο του οικείου δικηγορικού συλλόγου, ηη) το 
διευθυντή σπουδών της Σχολής, θθ) ένα (1) μέλος του 
διδακτικού προσωπικού της Σχολής, οριζόμενο από το 
γενικό διευθυντή της Σχολής και ιύ έναν (1) εκπαι¬ 
δευόμενο, που διανύει τη δεύτερη φάση της εκπαίδευ¬ 
σης, εκλεγόμενο από τους μετέχοντες στη δεύτερη 
φάση εκπαίδευσης σπουδαστές. Τα μέλη των περιπτώ¬ 
σεων αα, ββ', γγ’, δδ' και εε’ ορίζονται, με τους ανα¬ 
πληρωτές τους, κατά τις διατάξεις της παραγράφου 3 
του άρθρου 41 του Κώδικα Οργανισμού Δικαστηρίων 
και Κατάστασης Δικαστικών Λειτουργών (Κ.Ο.Δ.Κ.Δ.Λ.) 

- (κυρ. ν. 1756/ 1988 ΦΕΚ 35 Α’), όπως ισχύουν κάθε 
φορά. Με την απόφαση συγκρότησης του συμβουλίου 
ορίζεται ως πρόεδρος ο αρχαιότερος των δικαστικών 
λειτουργών-μελών του. Με την ίδια απόφαση ορίζεται 
ως γραμματέας του συμβουλίου διοικητικός υπάλληλος 
της Σχολής. Στο επιστημονικό συμβούλιο μπορούν να 
μετέχουν, χωρίς δικαίωμα ψήφου και να εισηγούνται σε 
θέματα της αρμοδιότητάς τους, μέλη του εκπαιδευτικού 
και του διοικητικού προσωπικού της Σχολής. 

β. Το επιστημονικό συμβούλιο συνεδριάζει, ύστερα 
από πρόσκληση του προέδρου του. τουλάχιστον μια 
φορά το έτος και εκτάκτως, όταν το ζητήσει ο γενικός 
διευθυντής της Σχολής. 

γ. Το επιστημονικό συμβούλιο επεξεργάζεται τις γε¬ 
νικές κατευθύνσεις της παρεχόμενης εκπαίδευσης ή 
επιμόρφωσης, γνωμοδοτεί ύστερα από ερώτημα του 
Δ.Σ. ή του γενικού διευθυντή της Σχολής για κάθε θέμα 
σχετικό με το περιεχόμενο και τη διάρκεια της εκπαί¬ 
δευσης ή επιμόρφωσης και τις ακολουθούμενες εκπαι¬ 
δευτικές μεθόδους και συντάσσει κάθε έτος έκθεση, 
με την οποία αξιολογείται το εκπαιδευτικό έργο της 
Σχολής και υποβάλλονται προτάσεις για τη βελτίωσή 
του. 

δ. Στη Σχολή λειτουργεί επίσης συμβούλιο σπουδών, 
το οποίο αποτελείται από το διευθυντή σπουδών, ως 
πρόεδρο, τα μέλη του διδακτικού προσωπικού της Σχο¬ 
λής και από έναν εκπρόσωπο των εκπαιδευομένων κάθε 
φάσης της εκπαίδευσης, εκλεγόμενο, με το αναπλη¬ 


ρωματικό του μέλοςαπό το σύνολο των εκπαιδευο- 
μένων της αντίστοιχης φάσης σε γενική τους συνέλευση, 
το αργότερο σε ένα (1) μήνα από την έναρξη της 
εκπαιδευτικής περιόδδά της φάσης αυτής. Κατά την 
πρώτη εφαρμογή του παρόντος και εωσότου λειτουρ¬ 
γήσουν και οι τρεις φάσεις εκπαίδευσης, στο συμβούλιο 
σπουδών μετέχουν διαδοχικώς ένας ή δύο εκπρόσωποι 
των εκπαιδευομένων, ανάλογα με τον αριθμό των φά¬ 
σεων εκπαίδευσης που λειτουργούν. Το συμβούλιο 
σπουδών συγκροτείται νομίμως έστω και αν δεν έχουν 
εκλεγεί οι εκπρόσωποι των εκπαιδευομένων. 

ε. Το συμβούλιο σπουδών συνεδριάζει, ύστερα από 
πρόσκληση του προέδρου του, τουλάχιστον μία φορά 
το μήνα και εκτάκτως, όταν το ζητήσει ο γενικός 
διευθυντής της Σχολής. Για την ύπαρξη απαρτίας α¬ 
παιτείται η συμμετοχή εννέα (9) τουλάχιστον μελών. 

στ. Το συμβούλιο σπουδών παρακολουθεί το εκπαι¬ 
δευτικό έργο της Σχολής και υποβάλλει προτάσεις για 
τη βελτίωσή τους και ιδίως για το περιεχόμενο του 
προγράμματος σπουδών, τον τρόπο εφαρμογής του, 
τον τρόπο οργάνωσης της φοίτησης στη Σχολή και 
της πρακτικής άσκησης, καθώς και τον τρόπο αξιολό¬ 
γησης και βαθμολόγησης των εκπαιδευομένων. 

Άρθρο 2 

Εισαγωγικός διαγωνισμός 

Ι.α. Με απόφαση του Υπουργού Δικαιοσύνης, που 
εκδίδεται έως το τέλος του μηνός Μαΐου κάθε έτους 
και δημοσιεύεται στην Εφημερίδα της Κυβερνήσεως, 
προκηρύσσεται ο εισαγωγικός διαγωνισμός στην Εθνική 
Σχολή Δικαστών. Κατά την πρώτη εφαρμογή του πα¬ 
ρόντος νόμου η απόφαση αυτή εκδίδεται και δημο¬ 
σιεύεται μέσα σε προθεσμία δύο (2) μηνών από την 
έναρξη ισχύος του νόμου αυτού. 

β. Στην προκήρυξη ορίζεται ο συνολικός αριθμός των 
εισακτέων στη Σχολή, ο αριθμός των εκπαιδευομένων 
που θα κατανεμηθούν στα τμήματα τα οποία προβλέ- 
πονται στο άρθρο 3 παρ. 1 υποπαρ. γ, ο τόπος και ο 
χρόνος έναρξης του διαγωνισμού και κάθε σχετικό με 
το διαγωνισμό θέμα. 

2.α. Στο διαγωνισμό γίνονται δεκτοί όσοι: 
αα) έχουν πτυχίο νομικού τμήματος ανώτατου εκπαι¬ 
δευτικού ιδρύματος, 

ββ) έχουν συμπληρώσει το εικοστό πέμπτο (25ο) και 
δεν έχουν υπερβεί το τριακοστό δεύτερο (32ο) έτος 
της ηλικίας τους στις 31 Δεκεμβρίου του έτους του 
διαγωνισμού και 

γγ) έχουν τα προσόντα που ορίζονται στο άρθρο 36 
παράγραφοι 1, 2 και 3 και δεν έχουν τα κωλύματα που 
προβλέπονται στα άρθρα 37 και 38 του Κ.Ο.Δ.Κ.Δ.Λ., 
όπως ισχύουν κάθε φορά, για το διορισμό τους ως 
δικαστικών λειτουργών. 

β. Τα απαιτούμενα προσόντα, εκτός από το όριο 
ηλικίας, πρέπει να συντρέχουν κατά το χρόνο έναρξης 
του διαγωνισμού. Τα κωλύματα πρέπει να μην υπάρχουν 
κατά το χρόνο έναρξης του διαγωνισμού και κατά το 
χρόνο εγγραφής στη Σχολή. Η εγγραφή του υποψηφίου 
στη Σχολή οριστικοποιείται με την προσαγωγή κυρω¬ 
μένου αντιγράφου του ποινικού του μητρώου και πι¬ 
στοποιητικού υγείας, το οποίο εκδίδεται από την οικεία 
επιτροπή, σύμφωνα με το άρθρο 37 παρ. 1 περίπτ. ια' 
του Κ.Ο.Δ.Κ.Δ.Λ., όπως ισχύει κάθε φορά, 
γ. Το παραπάνω ανώτατο όριο ηλικίας παρατείνεται: 
αα) για όσο χρονικό διάστημα έχει διαρκέσει η υπο- 

χρεωτική στρατιωτική θητεία του υποψηφίου και 
ββ) για τρία (3) ακόμη έτη, αν ο υποψήφιος είναι 
κάτοχος διδακτορικού διπλώματος, ή για ένα (1) έτος, 
αν είναι κάτοχος μεταπτυχιακού τίτλου σπουδών. 

δ. Η ηλικία του υποψηφίου αποδεικνύεται σύμφωνα 
με τις κείμενες κάθε φορά διατάξεις του Κ.Ο.Δ.Κ.Δ.Λ.. 

3- α · Ο υποψήφιος υποβάλλει στη γραμματεία της 
Σχολής αίτηση συμμετοχής στο διαγωνισμό μέσα σε 
προθεσμία που ορίζεται στην προκήρυξη. 

β. Με την αίτηση συνυποβάλλονται το πτυχίο και τα 
δικαιολογητικά, που αποδεικνύουν τη συνδρομή των 
νόμιμων προσόντων και την έλλειψη κωλύματος για το 
διορισμό του υποψηφίου ως δικαστικού λειτουργού. 

γ. Με την αίτηση ο υποψήφιος δηλώνει σε ποια από 
τα κάτ' επιλογή μαθήματα των υποπαραγράφων β και 
Υ της παραγράφου 5 επιθυμεί να εξεταστεί στο προ¬ 
κριματικό και στο οριστικό στάδιο, καθώς και την ξένη 
ή τις ξένες γλώσσες στις οποίες επιθυμεί να εξεταστεί 
σύμφωνα με την υποπαράγραφο ε της παραγράφου 5. 

4.α. Ο εισαγωγικός διαγωνισμός γίνεται από επιτροπή 
που συγκροτείται με απόφαση του Υπουργού Δικαιο¬ 
σύνης και αποτελείται από: 

αα) έναν (1) σύμβουλο ή πάρεδρο του Συμβουλίου 
της Επικράτειας, 
ββ) έναν (1) αρεοπαγίτη, 
γγ) έναν (1) αντεισαγγελέα του Αρείου Πάγου, 

δδ) έναν (1) σύμβουλο ή πάρεδρο του Ελεγκτικού 
Συνεδρίου, 

εε) έναν (1) πρόεδρο εφετών ή εφέτη, 
στστ) έναν (1) πρόεδρο εφετών ή εφέτη διοικητικών 
δικαστηρίων και 

ζζ) έναν (1) καθηγητή ή αναπληρωτή καθηγητή του 
ιδιωτικού δικαίου ανώτατου εκπαιδευτικού ιδρύματος. 

β. Τα μέλη με στοιχεία αα' έως και στστ' ορίζονται 
με ισάριθμα αναπληρωματικά, σύμφωνα με τις διατάξεις 
του άρθρου 41 παρ. 3 του Κ.Ο.Δ.Κ.Δ.Λ.. όπως ισχύουν 
κάθε φορά. Το μέλος με στοιχεία ζζ ορίζεται με το 
αναπληρωματικό του απο τη γενική συνέλευση του 
οικείου τμήματος του Α Ε Ι. στο οποίο ανήκει. 

γ. Στην επιτροπή διαγωνισμού προεδρεύει ο ανώτερος 
στο βαθμό δικαστικός λειτουργός και σε περίπτωση 
ομοιοβάθμων ο αρχαιότερος. 

5.α. Ο εισαγωγικός διαγωνισμός περιλαμβάνει δύο 
στάδια, ενα προκριματικό και ένα τελικό. 

β. Το προκριματικό στάδιο περιλαμβάνει υποχρεωτικά 
γραπτή εξέταση των υποψηφίων στους εξής τρεις 
τομείς θεματικής ύλης: 
αα) γενικής παιδείας, 

ββ) συνταγματικού και γενικού διοικητικού δικαίου, 
γγ) αστικού και εμπορικού δικαίου και 
δδ) ποινικού δικαίου - γενικό μέρος 
Οι υποψήφιοι εξετάζονται γραπτώς και σε ένα από 
τα εξής κατ' επιλογή μαθήματα: 

αα) κοινοτικό δίκαιο, ββ) δημοσιονομικό και φορολογικό 
δίκαιο και γγ) εργατικό δίκαιο. 

γ. Στο τελικό στάδιο του διαγωνισμού συμμετέχουν 
μόνο οι υποψήφιοι που πέτυχαν στο προκριματικό στά¬ 
διο. Το τελικό στάδιο περιλαμβάνει: 

Α. γραπτή δοκιμασία με συνθετική παρουσίαση πρα¬ 
κτικού θέματος αα) στο συνταγματικό, διοικητικό και 
δημόσιό διεθνές δίκαιο, ββ) στο αστικό και εμπορικό 
δίκαιο και γγ) σε ένα από τα κατ' επιλογή μαθήματα 
του προκριματικού σταδίου που επιλέγει ο υποψήφιος 
έκτος απο εκείνο στο οποίο εξετάστηκε κατά το προ¬ 
κριματικό στάδιο και 


. Β. προφορική εξέταση στα υποχρεωτικά υπό στοιχεία 
ββ, γγ' και δδ της υποπαραγράφου β' μαθήματα και σε 
ολα τα κατ' επιλογή μαθήματα του προκριματικού στα¬ 
δίου, καθώς και στή-δικονομία (πολιτική, ποινική και 
διοικητική-φορολογική). 

δ. Στην προκήρυξη Του διαγωνισμού μπορεί να προ- 
βλέπεται ότι η προφορική εξέταση περιλαμβάνει και 
παρουσίαση, από τον υποψήφιο, φακέλου με στόχο τη 
διακρίβωση των αναλυτικών και συνθετικών ικανοτήτων 
του. Με απόφαση του Υπουργού Δικαιοσύνης, που 
δημοσιεύεται στην Εφημερίδα της Κυβερνήσεως, κα¬ 
θορίζεται το περιεχόμενο του φακέλου και ο τρόπος 
με τον οποίο βαθμολογείται η επίδοση του υποψηφίου. 

ε. Στο τελικό στάδιο οι υποψήφιοι εξετάζονται προαι¬ 
ρετικά σε μία ή περισσότερες από τις γλώσσες αγγλική 
γαλλική, γερμανική, ιταλική, ισπανική και ρωσική. Η 
εξέταση αυτή είναι γραπτή και προφορική και γίνεται 
απο μέλος της επιτροπής ή από ειδικό εξεταστή στην 
ξένη γλώσσα, δικαστικό λειτουργό ή μη, που ορίζεται 
από την επιτροπή. Η γραπτή εξέταση στην ξένη γλώσσα 
συνίσταται: αα) στη μετάφραση κειμένου από την ελ¬ 
ληνική στην ξένη γλώσσα και ββ) στη μετάφραση κεί¬ 
μενου απο την ξένη γλώσσα στην ελληνική. Η προφορική 
εξέταση συνίσταται στη συνδιάλεξη του υποψηφίου με 
τον εξεταστή. Ο μέσος όρος των βαθμών στις τρεις 
αυτές δοκιμασίες αποτελεί το βαθμό επίδοσης του 
υποψήφιου στην ξένη γλώσσα, 
στ. Το πρόγραμμα, η διαδικασία και οι χώροι διεξαγωγής 
των εξετάσεων, εφόσον δεν ορίζεται διαφορετικά από 
τις υπουργικές αποφάσεις, που εκδίδονται κατ' εξου¬ 
σιοδότηση του νόμου αυτού, καθορίζονται από την 
επιτροπή διαγωνισμού. 

ζ. Οι ενδείξεις των ατομικών στοιχείων του υποψηφίου 
στα γραπτά δοκίμια καλύπτονται με αδιαφανές χαρτί 
κατά την παράδοση του γραπτού στον επιτηρητή. Τα 
γραπτά αποκαλύπτονται μετά την ολοκλήρωση της βαθ- 

μολόγησης ή της τυχόν αναβαθμολόγησής τους από 
τους βαθμολογητές. 

6.α. Η βαθμολογική κλίμακα των εισιτηρίων εξετάσεων 
για όλες τις δοκιμασίες (προκριματικού και τελικού 
σταδίου) είναι μηδέν (0) έως δεκαπέντε (15). 

β Η βαθμολόγηση των γραπτών δοκιμίων του προ¬ 
κριματικού και τελικού σταδίου γίνεται από δύο βαθμο¬ 
λογητές, μέλη της επιτροπής, τακτικά ή αναπληρωμα¬ 
τικό, ή ειδικούς επιστήμονες που ορίζονται από την 
επιτροπή. Ο μέσος όρος των βαθμών των δύο βαθμο- 
ογητών αποτελεί το βαθμό του υποψηφίου στο γραπτό 
δοκίμιο, εφόσον η διαφορά τους δεν είναι παραπάνω 
απο τρεις (3) μονάδες. Σε αντίθετη περίπτωση, τα 
γραπτά δοκίμια βαθμολογούνται από άλλους δύο βαθ¬ 
μολογητές. που ορίζονται από την επιτροπή, οπότε 
βαθμός του γραπτού δοκιμίου είναι ο μέσος όρος των 
βαθμών των τεσσάρων βαθμολογητών. 

Υ Η αξιολόγηση της επίδοσης του υποψηφίου στην 
προφορική δοκιμασία γίνεται από κάθε μέλος της επι¬ 
τροπής, το οποίο, μετά Το τέλος της εξέτασης βαθ¬ 
μολογεί ιδιαιτέρως την επίδοση του υποψηφίου με ένα 
βαθμό για ολόκληρη την εξεταστέα ύλη. Ο μέσος όρος 
των πέντε (5) βαθμών αποτελεί το βαθμό του υποψηφίου 
στην προφορική δοκιμασία. 

δ. Ο μέσος όρος των βαθμών στις πέντε (5) γραπτές 
δοκιμασίες του προκριματικού σταδίου αποτελεί το βαθ¬ 
μό του υποψηφίου στην προκριματική δοκιμασία. 

ε. Θεωρούνται ως επιτυχόντες στο προκριματικό στά¬ 
διο όοοι υποψήφιοι έλαβαν μέσο όρο βαθμολογίας και 

στις πέντε (5) γραπτές δοκιμασίες οκτώ (8) μονάδες, 
αλλά σε καμία δεν έλαβαν κάτω από έξι (6) μονάδες, 
στ. Ο μέσος όρος των βαθμών στις τρεις (3) γραπτές 
δοκιμασίες του τελικού σταδίου αποτελεί το βαθμό της 
γραπτής τελικής δοκιμασίας. 

ζ. Τελικός βαθμός επιτυχίας του υποψηφίου είναι ο 
βαθμός που προκύπτει από τη διαίρεση με τον αριθμό 
τρία (3) του αθροίσματος των κατά τις υποπαραγράφους 
γ', δ* και στ’ τριών (3) βαθμών: αα) της προκριματικής 
δοκιμασίας, ββ) της γραπτής τελικής δοκιμασίας και γγ) 
της προφορικής δοκιμασίας. 

η. Ο τελικός βαθμός προσαυξάνεται με μια κλασματική 
μονάδα 1/5 για κάθε ξένη γλώσσα, εφόσον ο βαθμός 
επίδοσης στην ξένη «γλώσσα είναι δέκα (10) τουλάχιστον 
μονάδες. 

θ. Στον πίνακα οριστικών αποτελεσμάτων του επό¬ 
μενου άρθρου κατατάσσονται μόνο οι υποψήφιοι που 
έλαβαν τελικό βαθμό επιτυχίας, μαζί με την προσαύξηση 
της προηγούμενης παραγράφου, τουλάχιστον οκτώ (8) 
μονάδες. 

ι. Με απόφαση του Υπουργού Δικαιοσύνης, που δη¬ 
μοσιεύεται στην Εφημερίδα της Κυβερνήσεως, καθορί¬ 
ζονται τα εξεταστικά κέντρα, όπου διενεργείται ο δια¬ 
γωνισμός, τα οποία μπορεί να βρίσκονται και εκτός της 
έδρας της Σχολής και κάθε θέμα σχετικό με το διορισμό 
επιτηρητών. 

7.α. Με βάση τον τελικό βαθμό επιτυχίας κάθε υπο¬ 
ψηφίου, όπως αυτός εξάγεται σύμφωνα με τις υποπα- 
ραγράφους ζ’ και η' της προηγούμενης παραγράφου, 
καταρτίζεται ο πίνακας οριστικών αποτελεσμάτων. Ο 
πίνακας αυτός κυρώνεται από την επιτροπή διαγωνισμού, 
αποστέλλεται στο Υπουργείο Δικαιοσύνης, δημοσιεύεται 
στην Εφημερίδα της Κυβερνήσεως και αναρτάται στον 
πίνακα ανακοινώσεων της Σχολής. 

β. Στη Σχολή εγγράφονται οι υποψήφιοι που περι¬ 
λαμβάνονται στον πίνακα οριστικών αποτελεσμάτων 
κατά σειρά επιτυχίας, εωσότου καλυφθεί ο αριθμός των 
θέσεων που αναφέρεται στην προκήρυξη. Σε περίπτωση 
ισοβαθμίας για την πλήρωση της τελευταίας θέσης, οι 
υποψήφιοι που ισοβάθμησαν εγγράφονται ως υπερά¬ 
ριθμοι. 

γ. Οι αιτήσεις για την εγγραφή στη Σχολή υποβάλ¬ 
λονται μέσα σε αποκλειστική προθεσμία είκοσι (20) 
ημερών από την ανάρτηση του πίνακα οριστικών απο¬ 
τελεσμάτων στον πίνακα ανακοινώσεων της Σχολής. 
Αν ορισμένοι από τους υποψηφίους, που δικαιούνται 
να εγγραφούν, δεν υποβάλουν αίτηση μέσα στην πα¬ 
ραπάνω προθεσμία και εφόσον ο αριθμός των θέσεων 
που έχουν προκηρυχθεί δεν καλύπτεται με εγγραφή 
τυχόν υπεραρίθμων, σύμφωνα με τα οριζόμενα στην 
προηγούμενη υποπαράγραφο, προσκαλείται, με ανάρ¬ 
τηση σχετικής ανακοίνωσης στον πίνακα ανακοινώσεων 
της Σχολής, ίσος αριθμός υποψηφίων, κατά σειρά επι¬ 
τυχίας, με βάση τον πίνακα οριστικών αποτελεσμάτων, 
να υποβάλει αίτηση εγγραφής μέσα σε αποκλειστική 
προθεσμία είκοσι (20) ημερών από την ανάρτηση της 
σχετικής ανακοίνωσης. 

Άρθρο 3 

Εκπαίδευση - Επιμόρφωση 

Ι.α. Η εκπαίδευση στη Σχολή διαρκεί τουλάχιστον 
τριάντα δύο (32) μήνες και έως τριάντα έξι (36) μήνες 
το πολύ. 

β. Η εκπαίδευση είναι θεωρητική και πρακτική και 


κατανέμεται σε τρεις διαδοχικές φάσεις. Κάθε φάση 
κατανέμεται σε εναλλασσόμενες περιόδους φοίτησης 
στη Σχολή και πρακτι^Ρ άσκησης. Κατά τις περιόδους 
φοίτησης στη Σχολή η’ εκπαίδεϋση παρέχεται κυρίως 
με τη μορφή επεξεργασίας φακέλων, σύνταξης ατομικών 
και συλλογικών εργασιών, παρουσίασης και ανάλυσης 
κειμένων, συμμετοχής σε σεμινάρια και ομάδες εργασίας 
και παρακολούθησης διαλέξεων. Η πρακτική άσκηση 
μπορεί να πραγματοποιείται σε δικαστήρια όλων των 
κλάδων και των βαθμών και εισαγγελίες, δημόσιες υ¬ 
πηρεσίες, στις οποίες περιλαμβάνονται και σωφρονι¬ 
στικά καταστήματα, υπηρεσίες οργανισμών τοπικής αυ¬ 
τοδιοίκησης και άλλων νομικών προσώπων του δημόσιου 
τομέα, δημόσιες επιχειρήσεις, κρατικές τράπεζες, πρε¬ 
σβείες και προξενεία χωρών της Ευρωπαϊκής Ένωσης, 
διεθνείς οργανισμούς, διεθνή δικαστήρια και δικαστήρια 
ξένων χωρών, σύμφωνα με όσα ορίζονται ειδικότερα 
στο πρόγραμμα σπουδών. 

Για το σκοπό αυτόν ο γενικός διευθυντής της Σχολής 
έρχεται σε συνεννόηση με τα αρμόδια όργανα των 
παραπάνω υπηρεσιών και των άλλων φορέων και συ¬ 
νάπτει τις σχετικές συμβάσεις, όπου αυτό απαιτείται 
Οι υπηρεσίες και οι φορείς αυτοί, εκτός των διεθνών 
οργανισμών, διεθνών δικαστηρίων και δικαστηρίων ξένων 
κρατών, υποχρεούνται να συνεργάζονται με τη Σχολή 
για την πρακτική άσκηση των εκπαιδευομένων, καθώς 
και να παρέχουν κάθε σχετική με αυτή συνδρομή. 

Κατά την πρακτική τους άσκηση στα δικαστήρια και 
τις εισαγγελίες οι εκπαιδευόμενοι ιδίως επεξεργάζονται, 
υπό την καθοδήγηση δικαστή ή εισαγγελέα, υποθέσεις 
που αυτός τους αναθέτει, συντάσσουν προεισηγήσεις 
και προσχέδια αποφάσεων και προτάσεων, παρίστανται 
κατά την προανάκριση και ανάκριση και μετέχουν χωρίς 
δικαίωμα λόγου ή ψήφου στις συνθέσεις των δικαστηρίων 
κατά τη συζήτηση των υποθέσεων στο ακροατήριο. 

Ο δικαστής ή εισαγγελέας, ο οποίος έχει την ευθύνη 
της πρακτικής άσκησης ενός ή περισσότερων εκπαι¬ 
δευόμενων, ορίζεται από τον πρόεδρο του οικείου 
δικαστηρίου ή τον πρόεδρο του τριμελούς συμβουλίου 
που διευθύνει το δικαστήριο ή τον προϊστάμενο της 
οικείας εισαγγελίας σε συνεννόηση με το γενικό διευ¬ 
θυντή της Σχολής. 

γ. Η πρώτη φάση της εκπαίδευσης διαρκεί συνολικά 
δέκα (10) έως δώδεκα (12) μήνες και είναι κοινή για 
όλους τους εκπαιδευόμενους. Η δεύτερη φάση διαρκεί 
επίσης δέκα (10) έως δώδεκα (12) μήνες συνολικά. 
Κατά τη φάση αυτή λειτουργούν οι κατευθύνσεις: αα) 
διοικητικής δικαιοσύνης και ββ) πολιτικής και ποινικής 
δικαιοσύνης, στις οποίες κατανέμονται οι εκπαιδευό¬ 
μενοι, σύμφωνα με όσα ορίζονται στην παράγραφο 2 
υποπαρ. στ'. Στην τρίτη φάση λειτουργούν τα εξής 
τμήματα: αα) υποψήφιων εισηγητών του Συμβουλίου της 
Επικράτειας, ββ) υποψήφιων εισηγητών του Ελεγκτικού 
Συνεδρίου, γγ) υποψήφιων παρέδρων πρωτοδικείου των 
τακτικών διοικητικών δικαστηρίων, δδ) υποψήφιων πα¬ 
ρέδρων πρωτοδικείου και εε) υποψήφιων παρέδρων 
εισαγγελίας. Στα τρία πρώτα από τα τμήματα αυτά, 
κατανέμονται, σύμφωνα με όσα ορίζονται στην παρά¬ 
γραφο 3 υποπαρ. ε\ οι εκπαιδευόμενοι που κατά τη 
δεύτερη φάση ακολούθησαν την κατεύθυνση διοικητικής 
δικαιοσύνης και στο τέταρτο και πέμπτο όσοι ακολού¬ 
θησαν την κατεύθυνση πολιτικής και ποινικής δικαιο¬ 
σύνης. 

δ. Στην πρώτη και τη δεύτερη φάση η εκπαίδευση 
περιλαμβάνει αντικείμενα της νομικής επιστήμης και 

άλλη ύλη σχετιζόμενη με το έργο του δικαστικού λει¬ 
τουργού, με σκοπό την ανάπτυξη των ικανοτήτων των 
εκπαιδευόμενων, τη διεύρυνση της γενικής παιδείας 
τους, την προσέγγιση σύγχρονων κοινωνικών προβλη¬ 
μάτων και την απόκτηση γνώσεων σε τομείς που είναι 
αναγκαίοι για την ορθή άσκηση του δικαστικού λειτουρ¬ 
γήματος. Στην ύλη αυτή μπορεί να περιλαμβάνονται 
ιδίως θέματα κοινωνιολογίας, οικονομικής επιστήμης, 
γενικών αρχών λογιστικής, ψυχολογίας, δικαστικής ψυ¬ 
χιατρικής, εγκληματολογίας, επιστημολογίας, τεχνικής 
της επικοινωνίας, ιστορίας και ιστορίας της δικαιοσύνης, 
δικαστικής δεοντολογίας, μεθοδολογίας του δικαστικού 
έργου, ανθρώπινων δικαιωμάτων, οργάνωσης της δι¬ 
καιοσύνης υπό τα διάφορα δικαϊκά συστήματα στα σύγ¬ 
χρονα κράτη, οικολογίας, γραμμάτων και τεχνών και 
πληροφορικής, όπως καθορίζονται ειδικότερα με το 
πρόγραμμα σπουδών. Στην τρίτη φάση η εκπαίδευση 
είναι προσανατολισμένη στις ειδικότερες ανάγκες του 
κλάδου δικαστικών λειτουργών, τον οποίο αφορά κάθε 
τμήμα. Μέρος της εκπαίδευσης της δεύτερης και τρίτης 
φάσης μπορεί να είναι κοινό για τις δύο κατευθύνσεις 
ή τα πέντε τμήματα, αντιστοίχως. Και στις τρεις φάσεις 
της εκπαίδευσης είναι υποχρεωτική η παρακολούθηση 
της διδασκαλίας μιας τουλάχιστον ξένης γλώσσας. 

ε. Με απόφαση του Υπουργού Δικαιοσύνης, που εκ- 
δίδεται ύστερα από εισήγηση του γενικού διευθυντή και 
γνώμη του Δ.Σ. και δημοσιεύεται στην Εφημερίδα της 
Κυβερνήσεως, καθορίζονται ο χρόνος έναρξης της 
εκπαίδευσης, η συνολική διάρκειά της και η διάρκεια 
κάθε φάσης μέσα στα όρια των υποπαραγράφων α και 
Υ'· 

στ. Το πρόγραμμα σπουδών καταρτίζεται από το γενικό 
διευθυντή της Σχολής, ύστερα από εισήγηση του διευ¬ 
θυντή σπουδών και εγκρίνεται με απόφαση του Υπουρ¬ 
γού Δικαιοσύνης, που δημοσιεύεται στην Εφημερίδα της 
Κυβερνήσεως. Με το πρόγραμμα σπουδών καθορίζονται, 
ιδίως, η διδασκόμενη ύλη, η χρονική διάρκεια και ο 
τρόπος διδασκαλίας κάθε ενότητας θεμάτων, τα οποία 
μπορεί να διακρίνονται σε υποχρεωτικά και κατ' επιλογή, 
καθώς και τα θέματα που αφορούν τη χρονική διάρκεια 
και τον τρόπο με τον οπρίο πραγματοποιείται η πρακτική 
άσκηση των εκπαιδευομένων. 

2.α. Μετά το πέρας της πρώτης φάσης της εκπαί¬ 
δευσης οι εκπαιδευόμενοι προσέρχονται σε εξετάσεις 
που περιλαμβάνουν τρεις (3) γραπτές δοκιμασίες, οι 
οποίες συνίστανται στη συνθετική παρουσίαση πρακτικού 
θέματος; αα) συνταγματικού δικαίου, διοικητικού δικαίου 
και διοικητικής δικονομίας, ββ) αστικού δικαίου, εμπο¬ 
ρικού δικαίου και πολιτικής δικονομίας και γγ) ποινικού 
δικαίου και ποινικής δικονομίας. Οι εξετάσεις διενερ- 
γούνται ενώπιον πενταμελούς επιτροπής, που συγκρο¬ 
τείται με απόφαση του Υπουργού Δικαιοσύνης και α- 
ποτελείται από: αα) έναν (1) σύμβουλο Επικράτειας ή 
πάρεδρο του Συμβουλίου της Επικράτειας, ββ) έναν (1) 
αρεοπαγίτη ή αντεισαγγελέα του Αρείου Πάγου ή πρόε¬ 
δρο εφετών ή εφέτη ή εισαγγελέα ή αντεισαγγελέα 
εφετών, γγ) έναν (1) σύμβουλο ή πάρεδρο του Ελε¬ 
γκτικού Συνεδρίου, δδ) έναν (1) πρόεδρο εφετών ή 
εφέτη των τακτικών διοικητικών δικαστηρίων, που ορί¬ 
ζονται με τους αναπληρωτές τους, σύμφωνα με τις 
διατάξεις του άρθρου 41 παρ. 3 του Κ.Ο.Δ.Κ.Δ.Λ., όπως 
ισχύουν κάθε φορά και εε) έναν (1) καθηγητή ή ανα¬ 
πληρωτή καθηγητή του ιδιωτικού δικαίου ανώτατου εκ¬ 
παιδευτικού ιδρύματος, που ορίζεται με τον αναπληρωτή 
του από τη γενική συνέλευση του οικείου τμήματος του 


Α.ΕιΙ. στο οποίο ανήκει. Με την απόφαση συγκρότησης 
της «επιτροπής ορίζεται ως γραμματέας της διοικητικός 
υπάλληλος της Σχολής. 

β. Η βαθμολογική κλίμακα γιά τις παραπάνω δοκιμασίες 
είναι μηδέν (0) έως δεκαπέντε (15). 

γ. Μετά το τέλος των εξετάσεων της υποπαραγράφου 
α' η γραμματεία της Σχολής συντάσσει δύο πίνακες 
επιτυχόντων, από τους οποίους ο ένας αφορά την 
κατεύθυνση διοικητικής δικαιοσύνης και ο άλλος την 
κατεύθυνση πολιτικής και ποινικής δικαιοσύνης. Σε κα- 
θέναν από τους πίνακες αυτούς εγγράφονται όλοι οι 
■ εκπαιδευόμενοι, κατά σειρά επιτυχίας, που καθορίζεται 
με βάση το βαθμό τους σε καθεμία από τις παραπάνω 
τρεις (3) δοκιμασίες και το βαθμό προόδου κατά την 
πρώτη φάση της εκπαίδευσης, υπολογιζομένους με 
συντελεστές ως εξής: για τον πίνακα της κατεύθυνσης 
διοικητικής δικαιοσύνης, οι βαθμοί στις δοκιμασίες: αα) 
συνταγματικού δικαίου, διοικητικού δικαίου και διοικητικής 
δικονομίας, ββ) αστικού δικαίου, εμπορικού δικαίου και 
πολιτικής δικονομίας, γγ) συνταγματικού δικαίου, ποι¬ 
νικού δικαίου και ποινικής δικονομίας και ο βαθμός 
προόδου υπολογίζονται με συντελεστές 4, 2, 1 και 3, 
αντιστοίχως, για δε τον πίνακα της κατεύθυνσης πο¬ 
λιτικής και ποινικής δικαιοσύνης οι βαθμοί αυτοί υπο¬ 
λογίζονται με συντελεστές 1, 4, 2 και 3, αντιστοίχως. 
Μεταξύ εκπαιδευόμενων που εγγράφονται στον ίδιο 
πίνακα με τον ίδιο συνολικό βαθμό προηγείται εκείνος 
που έλαβε τον υψηλότερο βαθμό στη δοκιμασία του 
συνταγματικού δικαίου, διοικητικού δικαίου και διοικητικής 
δικονομίας, αν πρόκειται για τον πίνακα της κατεύθυνσης 
διοικητικής δικαιοσύνης ή στη δοκιμασία του αστικού 
δικαίου, εμπορικού δικαίου και πολιτικής δικονομίας, αν 
πρόκειται για τον πίνακα πολιτικής και ποινικής δικαιο¬ 
σύνης. Αν οι εκπαιδευόμενοι ισοβάθμησαν και στη δο¬ 
κιμασία αυτή, προηγείται εκείνος που έχει τον υψηλότερο 
βαθμό προόδου. Αν έχουν και τον ίδιο βαθμό προόδου, 
γίνεται κλήρωση. 

δ. Δεν εγγράφονται στον πίνακα επιτυχίας της κα¬ 
τεύθυνσης διοικητικής δικαιοσύνης όσοι εκπαιδευόμενοι 
λάβουν βαθμό μικρότερο από επτά (7) στη δοκιμασία 
του συνταγματικού δικαίου, διοικητικού δικαίου και διοι¬ 
κητικής δικονομίας και στον πίνακα της κατεύθυνσης 
πολιτικής και ποινικής δικαιοσύνης όσοι λάβουν βαθμό 
μικρότερο από επτά (7) στη δοκιμασία του αστικού 
δικαίου, εμπορικού δικαίου και πολιτικής δικονομίας. 
Όσοι εκπαιδευόμενοι δεν εγγραφούν σε κανέναν από 
τους παραπάνω πίνακες διαγράφονται από τη Σχολή. 

ε. Οι παραπάνω πίνακες επιτυχίας αναρτώνται στον 
πίνακα ανακοινώσεων της Σχολής. Μέσα σε δέκα (10) 
το πολύ ημέρες από την ανάρτηση των πινάκων, οι 
εκπαιδευόμενοι υποβάλλουν στη γραμματεία της Σχολής 
δήλωση, με την οποία προσδιορίζουν την κατεύθυνση 
που επιθυμούν να ακολουθήσουν κατά τη δεύτερη φάση 
της εκπαίδευσης. 

στ. Με βάση τη σειρά εγγραφής στους παραπάνω 
πίνακες επιτυχίας και τη δήλωση προτίμησης, οι εκπαι¬ 
δευόμενοι κατανέμονται στις δύο κατευθύνσεις, στα 
πλαίσια του αριθμού που έχει καθοριστεί για καθεμία 
με την προκήρυξη του εισαγωγικού διαγωνισμού. 

3.α. Μετά το πέρας της δεύτερης φάσης της εκπαί¬ 
δευσης, οι εκπαιδευόμενοι καθεμιάς από τις κατευθύν¬ 
σεις της παραγράφου 1 υποπαρ. γ' προσέρχονται σε 
γραπτές και προφορικές εξετάσεις σε ύλη από το 
δίκαιο, ενώπιον τριμελούς επιτροπής, που συγκροτείται 
με απόφαση του Υπουργού Δικαιοσύνης, με την οποία 

ορίζεται και διοικητικός υπάλληλος της Σχολής, ως 
γραμματέας. Η εξεταστική επιτροπή για την κατεύθυνση 
διοικητικής δικαιοσύνης αποτελείται από: αα) έναν (1) 
αντιπρόεδρο του Συμβουλίου της Επικράτειας ή σύμ¬ 
βουλο Επικράτειας, ως πρόεδρο, ββ) έναν (1) σύμβουλο 
ή πάρεδρο του Ελεγκτικού Συνεδρίου και γγ) έναν (1) 
πρόεδρο εφετών ή εφέτη τακτικών διοικητικών δικα¬ 
στηρίων. Η εξεταστική επιτροπή για την κατεύθυνση 
πολιτικής και ποινικής δικαιοσύνης αποτελείται από: αα) 
έναν (1) αντιπρόεδρο του Αρείου Πάγου ή έναν (1) 
αρεοπαγίτη, ως πρόεδρο, ββ) έναν (1) αρεοπαγίτη ή 
πρόεδρο εφετών ή εφέτη και γγ) έναν (1) αντεισαγγελέα 
του Αρείου Πάγου ή εισαγγελέα ή αντεισαγγελέα εφε¬ 
τών. Τα μέλη των επιτροπών αυτών ορίζονται, με τους 
αναπληρωτές τους, σύμφωνα με τις διατάξεις του άρ¬ 
θρου 41 παρ. 3 του Κ.Ο.Δ.Κ.Δ.Λ., όπως ισχύουν κάθε 
φορά. 

β. Με προεδρικό διάταγμα, που εκδίδεται με πρόταση 
του Υπουργού Δικαιοσύνης, ύστερα από γνώμη του Δ.Σ. 
της Σχολής, καθορίζονται ο τρόπος και η διαδικασία 
διεξαγωγής των εξετάσεων της προηγούμενης υποπα- 
ραγράφου, ο αριθμός και το περιεχόμενο των γραπτών 
και προφορικών δοκιμασιών και η εξεταστέα ύλη, ο 
τρόπος βαθμολόγησης, η βαθμολογική κλίμακα με δυ¬ 
νατότητα καθορισμού και βαθμολογικής βάσης, ο τρόπος 
υπολογισμού του τελικού βαθμού, για τον οποίο είναι 
δυνατή η χρησιμοποίηση συντελεστών για τις επί μέρους 
δοκιμασίες και κάθε θέμα σχετικό με τις εξετάσεις. 

γ. Μετά το τέλος των παραπάνω εξετάσεων η γραμ¬ 
ματεία της Σχολής συντάσσει πίνακα για καθεμία από 
τις κατευθύνσεις, στον οποίο εγγράφονται όσοι πέτυχαν 
στις εξετάσεις αυτές. Στον πίνακα αυτόν οι εκπαιδευό¬ 
μενοι εγγράφονται κατά σειρά, με βάση το συνολικό 
βαθμό που έλαβαν κατά τη δεύτερη φάση της εκπαί¬ 
δευσης. Ο βαθμός αυτός καθορίζεται με βάση το βαθμό 
που έλαβε ο εκπαιδευόμενος κατά τις παραπάνω εξε¬ 
τάσεις, υπολογιζόμενο με συντελεστή 2, και το βαθμό 
προόδου κατά τη διάρκεια της δεύτερης φάσης της 
εκπαίδευσης, υπολογιζόμενο με συντελεστή 1. Μεταξύ 
εκπαιδευομένων με τον ίδιο συνολικό βαθμό προηγείται 
εκείνος που έλαβε υψηλότερο βαθμό στις εξετάσεις 
της υποπαραγράφου α . Όσοι εκπαιδευόμενοι δεν εγ- 
γραψούν στον οικείο πίνακα διαγράφονται από τη Σχολή. 

δ. Οι παραπάνω πίνακες επιτυχίας αναρτώνται στον 
πίνακα ανακοινώσεων της Σχολής. Μέσα σε δέκα (10) 
το πολύ ημέρες μετά την ανάρτηση του πίνακα οι 
εκπαιδευόμενοι υποβάλλουν στη Γραμματεία της Σχολής 
δήλωση, με την οποία προσδιορίζουν το τμήμα ή κατά 
σειρά προτίμησης τα τμήματα που επιθυμούν να ακο¬ 
λουθήσουν κατά την τρίτη φάση της εκπαίδευσης. 

ε. Όσοι επιτύχουν στις παραπάνω εξετάσεις κατα- 
νέμονται, με βάση τη σειρά εγγραφής τους στον οικείο 
πίνακα και τη δήλωση προτίμησής τους, στα τμήματα, 
που προβλέπονται στην παράγραφο 1 υποπαρ. γ', στα 
πλαίσια του αριθμού που έχει καθοριστεί για κάθε τμήμα 
με την προκήρυξη του εισαγωγικού διαγωνισμού. 

στ. Για την κατανομή στον οικείο πίνακα απαιτείται 
επιπλέον η επιτυχία του εκπαιδευομένου σε εξέταση 
σε μία από τις ακόλουθες ξένες γλώσσες: αγγλική, 
γαλλική, γερμανική, ιταλική, ισπανική. Η εξέταση αυτή 
γίνεται μετά το πέρας των εξετάσεων της υποπαρα- 
γράφου α' ενώπιον της προβλεπόμενης στην ίδια υπο- 
παράγραφο τριμελούς εξεταστικής επιτροπής. Η επι¬ 
τροπή μπορεί να ορίζει ως ειδικούς εξεταστές στην 
ξένη γλώσσα δικαστικούς λειτουργούς, μέλη Δ.Ε.Π. 

ανώτατων εκπαιδευτικών ιδρυμάτων ή άλλους' ειδικούς 
επιστήμονες. Η βαθμολόγηση του εκπαιδευομέναό στην 
ξένη γλώσσα δεν λαμβάν£ται υπόψη για τον καθορισμό 
του τελικού βαθμού στις εξετάσεις της υποπαραγράφου 
α\ Με το προεδρικό διάταγμα της υποπαραγράφου β 
ρυθμίζονται και όλα τα θέματα που αφορούν τον τρόπο 
και τη διαδικασία της εξέτασης στην ξένη γλώσσα, τον 
ορισμό ειδικών εξεταστών, τον τρόπο βαθμολόγησης 
και τη βαθμολογική κλίμακα. 

4.α. Οι εκπαιδευόμενοι κατά την πρώτη, δεύτερη και 
τρίτη φάση της εκπαίδευσης στη Σχολή λαμβάνουν 
αηοδοχές ίσες προς το 75%, 85% και 90%, αντιστοίχως, 
των συνολικών αποδοχών του παρέδρου πρωτοδικείου. 
Οι δαπάνες μετακίνησής τους για εκπαιδευτικούς λόγους 
βαρύνουν τη Σχολή. Στους εκπαιδευόμενους παρέχεται 
ιατροφαρμακευτική περίθαλψη από το Δημόσιο 

β. Οι εκπαιδευόμενοι έχουν την υποχρέωση να επι¬ 
στρέφουν τις αποδοχές που έχουν λάβει, αν με υπαι- 
τιότητά τους διακοπεί η εκπαίδευσή τους στη Σχολή. 
Ο καταλογισμός γίνεται με πράξη του γενικού διευθυντή. 
Με απόφαση του Δ.Σ. μπορούν να απαλλαγούν από 
την υποχρέωση αυτή όσοι διακόπτουν την εκπαίδευση 
λόγω αποτυχίας στις εξετάσεις που διεξάγονται μετά 
το πέρας της πρώτης και της δεύτερης φάσης. Δεν 
απαλλάσσονται όσοι κατά τη διάρκεια της εκπαίδευσης 
δεν επέδειξαν την προσήκουσα επιμέλεια. 

γ. Οι εκπαιδευόμενοι έχουν την υποχρέωση να πα¬ 
ρακολουθούν το εκπαιδευτικό πρόγραμμα και να προ¬ 
σέρχονται στις εξετάσεις και δοκιμασίες που πραγμα¬ 
τοποιούνται κατά τη διάρκεια της εκπαίδευσης. 

δ. Οσοι εκπαιδευόμενοι έχουν την ιδιότητα του δι¬ 
κηγόρου, από την ημερομηνία εγγραφής τους στη Σχολή 
τελούν σε αναστολή άσκησης του δικηγορικού λειτουρ¬ 
γήματος, σύμφωνα με τις διατάξεις του Κώδικα Δικη¬ 
γόρων. Όσοι έχουν την ιδιότητα του δημόσιου υπαλ¬ 
λήλου ή του υπαλλήλου νομικού προσώπου του δημόσιου 
τομέα η δημόσιας επιχείρησης η κρατικής τράπεζας ή 
του μέλους Δ.Ε.Π. ανώτατου εκπαιδευτικού ιδρύματος 
θεωρούνται αυτοδικαίως ότι τελούν σε απόσπαση από 
την ημερομηνία εγγραφής τους και καθ όλη τη διάρκεια 
της εκπαίδευσής τους στη Σχολή Οι εκπαιδευόμενοι 
αυτοί λαμβάνουν τις αποδοχές που προβλέπονται στην 
υποπαράγραψο α'. 

ε. Για όσους εκπαιδευόμενους αποχωρούν από τη 
Σχολή μετά το τέλος της πρώτης ή της δεύτερης 
φάσης της εκπαίδευσης λόγω αποτυχίας στις εξετάσεις, 
που προβλέπονται στις παραγράφους 2 και 3 και εφόσον 
οι εκπαιδευόμενοι αυτοί δεν έχουν την ιδιότητα του 
δικηγόρου, ο χρόνος εκπαίδευσης στη Σχολή λογίζεται 
ως υπηρεσία ασκούμενου δικηγόρου. Οι εκπαιδευόμενοι 
αυτοί μπορούν επίσης να διορίζονται δικαστικοί υπάλ¬ 
ληλοι, σύμφωνα με τους ειδικότερους όρους και τη 
διαδικασία, που καθορίζονται με προεδρικό προεδρικό 
διάταγμα, εκδιδόμενο με πρόταση του Υπουργού Δι¬ 
καιοσύνης. 

στ. Με απόφαση του Δ.Σ. της Σχολής, που εκδίδεται 
ύστερα από γνώμη του συμβουλίου σπουδών και εγκρί- 
νεται με πράξη του Υπουργού Δικαιοσύνης, η οποία 
δημοσιεύεται στην Εφημερίδα της Κυβερνήσεως, θε¬ 
σπίζεται κανονισμός σπουδών. Με τον κανονισμό προ- 
βλέπονται ιδίως: αα) ο τρόπος και η διαδικασία εγγρα¬ 
φής, τα απαιτούμενα δικαιολογητικά και ο τρόπος υ¬ 
ποβολής τους, ββ) οι ειδικότερες υποχρεώσεις και τα 
δικαιώματα των εκπαιδευομένων, γγ) ο τρόπος αξιο¬ 
λόγησης, εξέτασης και βαθμολόγησής τους, τόσο κατά 

τις περιόδους φοίτησης στη Σχολή όσό και κατά τις 
περιόδους^ πρακτικής άσκησης, δδ) η βαθμολογική κλί¬ 
μακα και η βαθμολογική βάση, εε) οι προϋποθέσεις 
απαλλαγής^ορισμένων εκπαιδευομένων από την παρα¬ 
κολούθηση.^ της διδασκαλίας ξένης γλώσσας και στστ) 
τα πειθαρχικά αδικήματα, οι- πειθαρχικές ποινές, τα 
πειθαρχικά όργανα και η πειθαρχική διαδικασία. Κατά 
την πρώτη εφαρμογή του νόμου αυτού θεσπίζεται προ¬ 
σωρινός κανονισμός, με απόφαση του Υπουργού Δι¬ 
καιοσύνης, που δημοσιεύεται στην Εφημερίδα της Κυ- 
βερνήσεως. 

5.α. Η Σχολή οργανώνει προγράμματα επιμόρφωσης 
των δικαστικών λειτουργών. 

β. Με προεδρικό διάταγμα, που εκδίδεται με πρόταση 
του Υπουργού Δικαιοσύνης, καθορίζονται το γενικό 
πλαίσιο, η διάρκεια, τα όργανα και η διαδικασία κατάρ¬ 
τισης των προγραμμάτων επιμόρφωσης, καθώς και τα 
κριτήρια της τυχόν επιλογής, κατά κατηγορίες, των 
δικαστικών λειτουργών που συμμετέχουν στα προγράμ¬ 
ματα αυτά. Με όμοιο διάταγμα μπορεί να ορίζονται οι 
περιπτώσεις στις οποίες είναι υποχρεωτική η συμμετοχή 
στα προγράμματα αυτά των δικαστικών λειτουργών που 
επιλέγονται και να ορίζεται επίσης ότι αυτοί απαλλάσ¬ 
σονται, μερικώς ή ολικώς, από τα δικαστικά τους καθή¬ 
κοντα κατά τη διάρκεια της επιμόρφωσης, όπως επίσης 
και ότι η συμμετοχή στα εν λόγω προγράμματα μπορεί 
να λαμβάνεται υπόψη στις υπηρεσιακές τους μεταβολές. 

γ. Με κοινή απόφαση των Υπουργών Οικονομικών 
και Δικαιοσύνης ρυθμίζεται κάθε θέμα· σχετικό με την 
απόδοση των δαπανών μετακίνησης και διαμονής των 
δικαστικών λειτουργών, που συμμετέχουν στα προγράμ¬ 
ματα επιμόρφωσης, όπως και κάθε άλλης δαπάνης 
σχετικής με την επιμόρφωσή τους. 

Άρθρο 4 

Διορισμός των αποφοίτων ως δικαστικών 
λειτουργών - Δοκιμαστική περίοδος 

1 Οι εκπαιδευόμενοι, που περατώνουν επιτυχώς την 
τρίτη φάση εκπαίδευσης, διορίζονται σε θέσεις δόκιμων 
δικαστικών λειτουργών στον κλάδο στον οποίο αντι¬ 
στοιχεί το τμήμα της Σχολής, που ακολούθησαν κατά 
την τρίτη φάση της εκπαίδευσης. Η σειρά αρχαιότητας 
μεταξύ των διοριζόμενων καθορίζεται με βάση το συ¬ 
νολικό βαθμό που έλαβαν κατά τη δεύτερη φάση της 
εκπαίδευσης, υπολογιζόμενο με συντελεστή 3, και τον 
τελικό βαθμό προόδου κατά την τρίτη φάση της εκ¬ 
παίδευσης, υπολογιζόμενο με συντελεστή 1. Σε περί¬ 
πτωση ισοβαθμίας προηγείται εκείνος που έλαβε το 
μεγαλύτερο συνολικό βαθμό κατά τη δεύτερη φάση της 
εκπαίδευσης. Οι διοριζόμενοι διανύουν δοκιμαστική πε¬ 
ρίοδο έξι (6) μηνών. 

2. Όποιος δεν αποδέχεται το διορισμό του, υπο¬ 
χρεώνεται να επιστρέφει τις αποδοχές που εισέπραξε 
κατά τη διάρκεια της εκπαίδευσης στη Σχολή. Ο διο¬ 
ριζόμενος έχει την υποχρέωση να υπηρετήσει στο 
δικαστικό σώμα επί χρόνο διπλάσιο από το χρόνο 
εκπαίδευσης στη Σχολή. Αν ο διοριζόμενος παραιτηθεί 
νωρίτερα, επιστρέφει ποσοστό των αποδοχών που ει¬ 
σέπραξε κατά τη διάρκεια της εκπαίδευσής του ανάλογο 
προς τον υπολειπόμενο χρόνο υποχρεωτικής υπηρεσίας 
στο δικαστικό σώμα. 

3. Ο χρόνος εκπαίδευσης στη Σχολή θεωρείται ως 
χρόνος πραγματικής υπηρεσίας όσων διοριστούν ως 
δικαστικοί λειτουργοί για τον καθορισμό της σειράς 


αρχαιότητας και όλα τα λοιπά θέματά της υπηρεσιακές 
και μισθολογικής κατάστασής τους; εκτός από το δι¬ 
καίωμα λήψης αναδρομικών αποδοχών: 

4. Η διάταξη της παραγράφου 2 του άρθρόι?40 τόυ 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών εφαρμόζεται και στους εκπαι¬ 
δευόμενους ο την Εθνική Σχολή Δικαστών, 

Άρθρο 5 

Οργάνωση της Σχολής 

Ι.α. Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Οικονομι¬ 
κών και Δικαιοσύνης και κατά παρέκκλιση από τις 
κείμενες διατάξεις: 

αα) καθορίζεται η οργανωτική διάρθρωση των υπη¬ 
ρεσιακών μονάδων της Σχολής και οι αρμοδιότητές 
τους, 

ββ) συνιστώνται, αναδιαρθρώνονται, συγχωνεύονται ή 
καταργούνται υπηρεσιακές μονάδες της Σχολής και 

γγ) καθορίζεται ο κλάδος και ο βαθμός ή, προκειμένου 
για προσωπικό με σχέση ιδιωτικού δικαίου, η ειδικόπιτα 
και τα τυχόν απαιτούμενα προσόντα των προϊσταμένων 
των υπηρεσιακών μονάδων της Σχολής και η αναπλή- 
ρωσή τους. 

β. Κατά την πρώτη εφαρμογή του παρόντος, η πλή¬ 
ρωση των θέσεων των προϊσταμένων των υπηρεσιακών 
μονάδων της Σχολής μπορεί να γίνεται με μετάταξη ή 
απόσπαση υπαλλήλων του Δημοσίου, των νομικών προ¬ 
σώπων του δημόσιου τομέα, των δημόσιων επιχειρήσεων 
και των κρατικών τραπεζών. 

2.α. Στο διδακτικό προσωπικό της Σχολής μπορεί να 
εντάσσονται δικαστικοί λειτουργοί, μέλη Δ.Ε.Π. ανώτα¬ 
των εκπαιδευτικών ιδρυμάτων της ημεδαπής ή της 
αλλοδαπής, άλλοι δημόσιοι λειτουργοί, υπάλληλοι του 
Δημοσίου, των νομικών προσώπων του δημόσιου τομέα, 
των δημόσιων επιχειρήσεων και κρατικών τραπεζών, 
δικηγόροι, καθηγητές ξένων γλωσσών και ιδιώτες, η¬ 
μεδαποί ή αλλοδαποί, με εξειδικευμένη επιστημονική ή 
τεχνική κατάρτιση και πείρα συναφή προς τη διδακτέα 
ύλη. 

β. Η ένταξη στο διδακτικό προσωπικό γίνεται με την 
ανάθεση διδακτικών καθηκόντων στους παραπάνω λει¬ 
τουργούς και υπαλλήλους, είτε κατ' αποκλειστική απα¬ 
σχόληση είτε με παράλληλη, πλήρη ή μειωμένη, άσκηση 
των καθηκόντων της κύριας θέσης τους, καθώς επίσης 
και σε ιδιώτες, που έχουν τα αναφερόμενα στην προη¬ 
γούμενη υποπαράγραφο προσόντα. Η ανάθεση γίνεται 
με απόφαση του Δ.Σ. της Σχολής. Για τους δικαστικούς 
λειτουργούς η απόφαση αυτή εκδίδεται είτε ύστερα 
από πρόταση του προέδρου του δικαστηρίου ή του 
προέδρου του συμβουλίου που διευθύνει το δικαστήριο, 
στο οποίο υπηρετεί ο ενδιαφερόμενος, αν η ανάθεση 
γίνεται με παράλληλη άσκηση των καθηκόντων της 
κύριας θέσης τους είτε ύστερα από απόφαση του οικείου 
Ανώτατου Δικαστικού Συμβουλίου, αν γίνεται κατ' απο¬ 
κλειστική απασχόληση. Ανάθεση διδακτικών καθηκόντων 
σε δικαστικό λειτουργό κατ' αποκλειστική απασχόληση 
δεν μπορεί να υπερβεί την τριετία. Για την ένταξη στο 
διδακτικό προσωπικό της Σχολής των λοιπών δημόσιων 
λειτουργών και υπαλλήλων, όταν η ανάθεση διδακτικών 
καθηκόντων γίνεται κατ' αποκλειστική απασχόληση, α¬ 
παιτείται και απόσπαση που γίνεται με κοινή απόφαση 
του Υπουργού Δικαιοσύνης και του αρμόδιου κατά πε¬ 
ρίπτωση υπουργού, με την οποία ορίζεται και η χρονική 

διάρκεια της. υ χρονος υπηρεσίας στη Σχολή θεωρείται 
ότι διανύεται στην υπηρεσία από την οποία προέρχεται 
ο δημόσιος λειτουργός ή ο υπάλληλος, ως προς κάθε 
θέμα σχετικό με την ασφαλιστική του κάλυψη, την 
υπηρεσιακή του κατάσταση κάι τη βαθμολογική και 
μισθολογική του εξέλιξη που σε καμία περίπτωση δεν 
παρεμποδίζεται από την απόσπαση. Από την ίδια υπη¬ 
ρεσία εξακολουθεί να μισθοδοτείται ο λειτουργός ή ο 
υπάλληλος. Με κοινή απόφαση των Υπουργών Οικο¬ 
νομικών, Δικαιοσύνης και του κατά περίπτωση αρμόδιου 
υπουργού, μπορεί να προβλέπεται ότι η δαπάνη για τη 
μισθοδοσία του παραπάνω λειτουργού ή υπαλλήλου 
αποδίδεται, από τη Σχολή, στο σύνολό της ή μερικώς, 
στην υπηρεσία του:*Με την απόφαση αυτή καθορίζονται 
επίσης οι όροι και η διαδικασία της απόδοσης και κάθε 
σχετικό θέμα. 

3.α. Στη Σχολή συνιστώνται: 

αα) μία (1) θέση γενικού διευθυντή, 

ββ) μία (1) θέση διευθυντή σπουδών, 

γγ) μία (1) θέση υποδιευθυντή σπουδών και 

δδ) δύο (2) θέσεις συμβούλων σπουδών. 

Η πλήρωση των θέσεων αυτών γίνεται σύμφωνα με 
τις διατάξεις των παραγράφων 6 και 8 του άρθρου 1. 

β. Στη Σχολή συνιστώνται επίσης οι εξής θέσεις 
μόνιμου προσωπικού: 

αα) τέσσερις (4) θέσεις κλάδου ΠΕ Διοικητικού - 
Οικονομικού, 

ββ) δύο (2) θέσεις κλάδου ΤΕ Διοικητικού - Λογιστικού, 
γγ) μία (1) θέση κλάδου ΤΕ Βιβλιοθηκονόμου, 
δδ) δύο (2) θέσεις κλάδου ΔΕ Δακτυλογράφων - 
Στενογράφων, 

εε) τρεις (3) θέσεις κλάδου ΔΕ Διοικητικού - Λογι¬ 
στικού και 

στστ) δύο (2) θέσεις κλάδου ΥΕ Επιμελητών, 
γ. Με κοινή απόφαση των Υπουργών Προεδρίας της 
Κυβέρνησης, Οικονομικών και Δικαιοσύνης, που εκδί- 
δεται ύστερα από γνώμη του γενικού διευθυντή πις 
Σχολής, μπορεί να συνιστώνται, αναδιαρθρώνονται, συγ¬ 
χωνεύονται ή καταργούνται κλάδοι και θέσεις κάθε 
βαθμού ή ειδικότητας, μόνιμου ή με οποιαδήποτε σχέση 
προσωπικού και να καθορίζονται ειδικά τυπικά προσόντα 
κάθε κλάδου ή ειδικότητας. 

δ. Κατά την πρώτη εφαρμογή του νόμου αυτού οι 
θέσεις της υποπαραγράφου β' μπορεί να καλύπτονται 
και με μετάταξη ή απόσπαση υπαλλήλων του Δημοσίου, 
των νομικών προσώπων του δημόσιου τομέα, των δη¬ 
μόσιων επιχειρήσεων και των κρατικών τραπεζών. 

4. Η Σχολή στις δικαστικές και νομικές γενικώς υπο¬ 
θέσεις της εξυπηρετείται από το Γ ραφείο Νομικού 
Συμβούλου του Υπουργείου Δικαιοσύνης. 

5. α. Με κοινή απόφαση των Υπουργών Οικονομικών 
και Δικαιοσύνης, που δημοσιεύεται στην Εφημερίδα της 
Κυβερνήσεως, καθορίζονται, κατά παρέκκλιση από τις 


αποζημιώσεις (όπως για έξοδα κίνησης, υπερωριακη 
εργασία), οι οποίες κο^βάλλονται στο γενικό διευθυντή, 
στο διευθυντή και υποδιευθυντή σπουδών, καθώς και 
στους συμβούλους σπουδών. 

β. Με κοινή απόφαση των Υπουργών Οικονομικών 
και Δικαιοσύνης, που εκδίδεται ύστερα από εισήγηση 
του γενικού διευθυντή της Σχολής και δημοσιεύεται 
στην Εφημερίδα της Κυβερνήσεως, καθορίζονται, κατά 
παρέκκλιση από τις κείμενες διατάξεις, οι αποδοχές 
και κάθε είδους αποζημιώσεις (όπως για έξοδα κίνησης, 
υπερωριακή εργασία), οι οποίες καταβάλλονται στο 
διδακτικό προσωπικό της Σχολής, στους δικαστικούς 
και άλλους δημόσιους λειτουργούς και υπαλλήλους, που 
αναλαμβάνουν την πρακτική εκπαίδευση των εκπαιδευο- 
μένων και δεν ανήκουν στο διδακτικό προσωπικό της 
Σχολής, καθώς επίσης και στα μέλη της επιτροπής του 
εισαγωγικού διαγωνισμού και των εξεταστικών επιτρο¬ 
πών, τους βαθμολογητές, τους εξεταστές, τους επι¬ 
τηρητές και το λοιπό προσωπικό που απασχολείται με 
τη διεξαγωγή των παραπάνω διαγωνισμών και εξετά¬ 
σεων, αλλά και όλων των εξετάσεων που διενεργούνται 
στη Σχολή κατά τη διάρκεια της εκπαίδευσης. 

6.α. Ο Υπουργός Δικαιοσύνης, ενεργώντας ως εκ¬ 
πρόσωπος της Σχολής, μπορεί να συνάπτει συμβάσεις 
με φυσικά ή νομικά πρόσωπα δημόσιου ή ιδιωτικού 
δικαίου για τη μίσθωση των ακινήτων που είναι αναγκαία 
για τη στέγαση ή την ικανοποίηση άλλων αναγκών της 
Σχολής. Ειδικώς, μπορεί να συνάπτει με την Αγροτική 
Τράπεζα της Ελλάδος συμβάσεις μίσθωσης χώρων του 
Εκπαιδευτικού Κέντρου της Τράπεζας στη Νέα Ερυθραία 
Αττικής ή άλλων ακινήτων της με τις εγκαταστάσεις 
και συναφείς υπηρεσίες. Για το σκοπό αυτόν μπορεί 
να παραχωρούνται κατά χρήση στη Σχολή ακίνητα του 
Δημοσίου. 

β. Ο Υπουργός Δικαιοσύνης μπορεί με απόφασή του 
να μεταβιβάζει τις αρμοδιότητες της προηγούμενης 
υποπαραγράφου στο Γ ενικό Γ ραμματέα ή σε γενικό 
διευθυντή ή διευθυντή του Υπουργείου Δικαιοσύνης ή 
στο γενικό διευθυντή της Σχολής. 

Άρθρο 6 

Μεταβατική διάταξη 

Στους εισαγωγικούς διαγωνισμούς, που θα διενεργη- 
θούν τα τρία πρώτα έτη μετά την έναρξη ισχύος του 
νόμου αυτού, γίνονται δεκτοί και υποψήφιοι που δεν 
έχουν υπερβεί το τριακοστό πέμπτο (35ο) έτος της 
ηλικίας τους στις 31 Δεκεμβρίου του έτους κάθε δια¬ 
γωνισμού. Στους διαγωνισμούς αυτούς δεν εφαρμόζο¬ 
νται οι διατάξεις της υποπαραγράφου γ’ της παραγράφου 
2 του άρθρου 2. 

Αρθρο 7 
Έναρξη ισχύος 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως. εκτός αν ορίζεται δ.αφο- 
ρετικά στις επί μέρους διατάξεις του. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 6 Σεπτεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

αναςτ. πεπονης α. παπαδοπουλος 

ΔΙΚΑΙΟΣΥΝΗΣ ΕΜΠΟΡΙΟΥ 

Γ. ΚΟΥΒΕΛΑΚΗΣ Κ. ΣΗΜΙΤΗΣ 


θεωρήθηκε και τέθηκε η Μεγάλη Σφραγίδα του Κράτους 

Αθήνα, 6 Σεπτεμβρίου 1994 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 





1748 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝ Ι ΚΟ ΤΥΠΟΓΡ ΔΦΡίη 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Ταχ. Κώδικας : 

104 32 

ΤΕΙ.ΕΧ 

22.3211 ΥΡΕΤ ΟΠ 

ΡΑΧ 

5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* ίίίΐ λ »^ , λ ΦΕΚ όλων Των Τε υχών Σολωμού 51 τπλ.: 52.39 762 

^ΒΙΒΛΙΟΘΗΚΗ: Σολωμού 51 τπλ.: 52.48.188 

* Για φωτοαντίγραφα παλαιών τευχών οτην οδό Σολωμού 51 τπλ * 52 48 141 

Τμήμα πληροφόρησης: Για τα δημοσιεύματα των ΦΕΚ Σολωμού 51 ’τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τι^ές κα τά τεύχος τη ς ΕΦΗΜΕΡΙΔΑΣ ΤΗΣ ΚΥΒΕΡ ΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου η μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όπο.ο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 
α) Για το Τεύχος Α' Δρχ. 


β) 

Υ) 

δ) 

ε) 

στ) 

ζ) 

η) 

θ) 

ι) 


» » 
» » 
» » 
» » 
» » 
» 

» 

» 


» 

» 

» 

» 

» 

» 

» 


Β' 

Γ' 

Δ' 

Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμη.& Βιομ. Ιδ. 

Αν. Ειδικού Δικαστηρίου » 
Α.Ε. &Ε.Π.Ε 


Ί " " " ΛΛ. Ι_ . ΟΙ 1^ . I I. □ . 

ια) Για όλα τα Τεύχη εκτός ΤΑΕ-ΕΠΕ 


15.000 
30 000 
10.000 
30.000 
20.000 
10.000 
5.000 
10.000 
3.000 
» 200.000 
100.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

750 


Δρχ. 


» 

» 

» 

» 

» 

» 

» 

» 

» 


1.500 

500 

1.500 

1.000 

500 

250 

500 

150 

10.000 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






